

Cegléd Város Önkormányzatának

Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

Ügyiratszám: C/……………/2025 Tárgy: elvi döntés közműépítések utólagos

Előterjesztő: Dr. Csáky András polgármester rácsatlakozási díjáról

Szakmai előterjesztő: Dr. Gujka Attila irodavezető

**ELŐTERJESZTÉS**

Cegléd Város Önkormányzata Képviselő-testületének 2025. február 13-ai ülésére

**Tisztelt Képviselő-testület!**

Több egyeztetésen felmerült, hogy az eddig teljes mértékben önkormányzati forrásból megvalósuló, a helyi közösség érdekeit szolgáló víziközmű-építések tekintetében a beruházásokkal közvetlenül érintett ingatlantulajdonosok is bevonásra kerüljenek, mint költségviselő felek.

*A vízgazdálkodásról szóló* *1995. évi LVII. törvény* 45. § (12) bekezdése felhatalmazást ad az önkormányzatoknak arra, hogy amennyiben egy víziközmű-beruházás műszaki átadása már megtörtént, a beruházással érintett területre kiterjedő hatállyal rendeletben állapítsa meg az utólagos csatlakozás műszaki és pénzügyi feltételeit, valamint az utólagos csatlakozásért fizetendő hozzájárulás mértékét. Az önkormányzati rendeletben fizetési kötelezettség nem írható elő abban az esetben, ha az érintett érdekeltségi egység után társulati érdekeltségi hozzájárulás már megállapításra került, bár annak befizetése nem történt meg.

A víziközmű hálózathoz történő utólagos csatlakozás műszaki és pénzügyi feltételeiről, az utólagos csatlakozásért fizetendő hozzájárulás mértékéről számos település rendelkezik már rendelettel, többek között Albertirsa, Kecskemét, Kunszentmárton, Dabas, Táborfalva, Érd stb.

Az utólagos rácsatlakozás díja ingatlanonként fizetendő, és mértéke településenként jelentősen eltér:

|  |  |  |
| --- | --- | --- |
| Település | Rácsatlakozási díj - ivóvíz | Rácsatlakozási díj - szennyvíz |
| Kecskemét | 250.000 Ft | 380.000 Ft |
| Táborfalva | 100.000 Ft + áfa | 100.000 Ft+ áfa |
| Tápiószecső | 50.000 Ft | 285.000 Ft |
| Dabas | 120.000 Ft + áfa | 400.000 Ft + áfa |
| Biatorbágy | 150.000 Ft | 150.000 Ft |
| Albertirsa | 250.000 Ft + áfa | 370.000 Ft + áfa |

Az utólagos csatlakozásért fizetendő hozzájárulás a rácsatlakozási és bekapcsolási költségeket (tervezés, kivitelezés, mérőórafelszerelés) nem tartalmazza. Ezek a költségek a szolgáltatást igénybe vevőt terhelik.

Városunkban is érdemes megvizsgálni a rendelet megalkotásának lehetőségét, miután egyre több helyről érkeznek lakossági igények ivóvíz és szennyvíz vezeték kiépítése iránt, és az utólagos csatlakozási hozzájárulásokból beszedett díjak megteremthetik a pénzügyi alapját ezen beruházásoknak.

Kérem a Tisztelt Képviselő-testületet, hogy az előterjesztést vitassa meg!

Az előterjesztést a **Gazdasági Bizottság** és a **Tulajdonosi Bizottság** tárgyalja és *a Képviselő-testület és szervei szervezeti és működési szabályzatáról szóló 22/2024. (XI. 12.) önkormányzati rendelet* 50/B. § (1) és (2) bekezdésében, valamint a 410/2024. (XII. 11.) Ök. határozatban foglaltakra tekintettel **Takátsné Györe Anett tanácsnok véleményezheti**. A bizottságok véleménye – jegyzőkönyvi kivonat formájában – a képviselő-testület ülésén kerül ismertetésre.

A döntéshozatal a Magyarország helyi önkormányzatairól szóló 2011. évi CLXXXIX. törvény 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az 50. § rendelkezései alapján figyelemmel **egyszerű többségű** szavazati arányt igényel.

Cegléd, 2025. január 31.

Dr. Csáky András

polgármester

**HATÁROZATI JAVASLAT**

**Cegléd Város Önkormányzatának Képviselő-testülete**

1. Önkormányzati rendeletben kívánja szabályozni Cegléd Város közigazgatási területén *a vízgazdálkodásról szóló* *1995. évi LVII. törvény* 45. § (12) bekezdése szerinti utólagos csatlakozás műszaki és pénzügyi feltételeit, valamint az utólagos csatlakozásért fizetendő hozzájárulás mértékét.
2. Felkéri a Ceglédi Közös Önkormányzati Hivatal jegyzőjét, hogy készítse elő az 1. pontban hivatkozott önkormányzati rendelet tervezetét.
3. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: 1., 3. pontok esetén: azonnal Felelős: Dr. Diósgyőri Gitta címzetes főjegyző

2. pont esetén: 2025. áprilisi testületi ülés

A határozatot kapja:

1. Beruházási és Közbiztonsági Iroda

2. Szervezési Iroda

3. Irattár

Az előterjesztést láttam:

Dr. Diósgyőri Gitta

címzetes főjegyző