Cegléd Város Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400



|  |  |
| --- | --- |
| **Szám:** /2025.  **Előterjesztő**: Dr. Csáky András polgármester  **Szakmai előterjesztő:** Mótyán Krisztián ügyvezető | **Tárgy:** 2025. évre vonatkozó mezőgazdasági hasznosítású területek és más megnevezésű beépítetlen területek bérleti-, haszonbérleti díjának megállapítása  **Melléklet:** 59/2023.(II.15.) Ök. határozat  62/2024.(II.15.) Ök. határozat |

**ELŐTERJESZTÉS**

A Képviselő-testület 2025. február 13-i ülésére

**Tisztelt Képviselő-testület!**

Cegléd Város Önkormányzatának a vagyongazdálkodásról szóló 1/2018.(1.31.) rendelete 16./A § alapján a hasznosításra váró üzleti vagyonkörbe tartozó ingatlanok következő évre érvényes legalacsonyabb bérleti- és haszonbérleti díját a Képviselő-testület állapítja meg, a VÁRVAG Nonprofit Kft. javaslatára.

Tájékoztatom Tisztelt Képviselő-testületet, hogy a földhaszonbérleti díjak mértékével kapcsolatban utoljára 2023. évben a mellékelt, 59/2023.(II.15.) Ök. határozattal hozott döntést a 2023-as gazdasági évre, mely alapján több tétel esetében került sor emelésre a felülvizsgálat eredményeként.

A mellékelt, 62/2024.(II.15.) Ök. határozat a minimális bérleti díjat változatlanul hagyta, nem került sor emelésre a tavalyi évben.

A jelenlegi mezőgazdasági, gazdasági helyzetre való tekintettel a korábban megállapított bérleti-, haszonbérleti díjakat a 2025. évre vonatkozóan sem javaslom emelni, annak érdekében, hogy az Önkormányzat tulajdonában lévő területeket a továbbiakban is a lehető legnagyobb arányban lehessen hasznosítani.

A vagyonrendelet 16.§ (8) bekezdése alapján a szerződések megkötésekor rendelkezni kell arról, hogy a bérleti-, haszonbérleti díj mértéke évente inflációkövető.

Az inflációval növelt bérleti díj mértéke évről évre egyre jobban megterheli a bérlőket, ennek eredményeként egyre többször kerül sor a szerződések felmondására.

Jelen előterjesztést a **Tulajdonosi, a Pénzügyi Ellenőrző Bizottság és a** **Gazdasági Bizottság** tárgyalja, továbbá és a Képviselő-testület és szervei szervezeti és működési szabályzatáról szóló 22/2024. (XI. 12.) önkormányzati rendelet 50/B. § (1) és (2) bekezdésében, valamint a 410/2024.(XII. 11.) Ök. határozatban foglaltakra tekintettel **Takátsné Györe Anett tanácsnok véleményezheti, és** a 411/2024.(XII. 11.) Ök. határozatban foglaltakra tekintettel **Dr. Ferenczi Norbert tanácsnok véleményezheti.**

A bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal *Magyarország helyi önkormányzatairól szóló 2011. évi CLXXXIX. törvény* (Mötv.)46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az Mötv. 50. § rendelkezései alapján - figyelemmel a KT. SzMSz 59. §-ában foglalt rendelkezésekre - **egyszerű többségű** szavazati arányt igényel.

Kérem a Tisztelt Képviselő-testületet, hogy a döntését meghozni szíveskedjen.

Cegléd, 2025. január 31.

Dr. Csáky András polgármester

**Határozati javaslat**

**Cegléd Város Önkormányzatának Képviselő-testülete**

1. 2025. évre a külterületen lévő termőföldek, a belterületen lévő mezőgazdasági célra bérbe adott területek és a más megnevezésű beépítetlen területek minimális bérleti díját változatlanul az 59/2023.(II.15.) és a 62/2024.(II.15.) Ök. határozatban foglaltak szerint állapítja meg,

2. utasítja a VÁRVAG Nonprofit Kft-t a szükséges intézkedések megtételére.

**Határidő:** azonnal **Felelős:** Dr. Csáky András polgármester

**A határozatot kapják:**

1. VÁRVAG Nonprofit Kft. Mótyán Krisztián ügyvezető

2. Ceglédi Közös Önkormányzati Hivatal (vagyonkataszter)

3. Ceglédi Közös Önkormányzati Hivatal (térinformatika)

4. Irattár

**Láttam:**

Dr. Diósgyőri Gitta

címzetes főjegyző